ພວກກະບົດ ໂຄລອມເບຍ ຢາກໃຫ້ມີການຢຸດຍິງກັນ 
ກຸ່ມກຳລັງປະຕິວັດ ປະກອບອາວຸດ ໂຄລອມເບຍ ຢາກໃຫ້ມີ ການຢຸດຍິງ ແລະເລີ້ມຕົ້ນການເຈລະຈາ ກັບລັດຖະບານ.
ກຸ່ມກະບົດຝ່າຍຊ້າຍ ທີ່ໃຫຍ່ທີ່ສຸດຂອງໂຄລອມເບຍ ທີ່ຖືກ ທະຫານລັດຖະບານບຸກໂຈມຕີມາຕະຫຼອດປີນັ້ນ ກ່າວວ່າ ຕົນຈະຊອກຫາຊ່ອງທາງເພື່ອໃຫ້ມີການຢຸດຍິງໃນເດືອນ ໜ້ານີ້ເວລາການເຈລະຈາໃນຂັ້ນຕົ້ນກັບລັດຖະບານໂບໂກ ຕາເລີ້ມຂຶ້ນ ການປະກາດກ່ຽວກັບການຢຸດຍິງຂອງກຸ່ມກຳລັງປະຕິວັດປະ ກອບອາວຸດໂຄລອມເບຍທີ່ຮູ້ກັນດີໂດຍຊື່ຫຍໍ້ວ່າ FARC ນັ້ນ ໄດ້ມີຂຶ້ນບໍ່ເທົ່າໃດມື້ ຫຼັງຈາກປະທານາທິບໍດີ Juan Manuel Santos ໄດ້ແຈ້ງໃຫ້ຊາບກ່ຽວກັບການຕົກລົງທີ່ຈະເປີດການ ເຈລະຈາ ກັບກຸ່ມກະບົດດັ່ງກ່າວ ໃນເດືອນໜ້ານີ້ ແນໃສ່ເພື່ອ ຫາທາງຍຸ ຕິສົງຄາມທີ່ດຳເນີນມາເປັນເວລາເກືອບຫ້າທົດສະ ວັດ ແຕ່ແນວໃດກໍຕາມປະທາ ນາທິບໍດີໂຄລອມເບຍກ່າວວ່າ ຈະບໍ່ມີການຢຸດຍິງໃນຂະນະທີ່ການເຈລະຈາໄຂຂຶ້ນທີ່ນະຄອນອົສໂລ ປະເທດນໍເວ ການສະແດງຄວາມປະສົງໃນການຢາກຢຸດຍິງຂອງກຸ່ມກະບົດ FARC ແມ່ນມີຂຶ້ນລຸນຫຼັງ ການປະກາດຂອງລັດຖະບານໃນມື້ວັນພຸດຜ່ານມານີ້ວ່າ ຜູ້ນຳທີ່ສຳຄັນຂອງກຸ່ມກະບົດອີກ ຄົນນຶ່ງໄດ້ຖືກຂ້າຕາຍໃນການໂຈມຕີຖິ້ມລະເບີດຂອງລັດຖະບານໃນສັບປະດານີ້ໃກ້ໆຊາຍ ແດນເວເນຊູເອລາ